EELNÕU 2018/47

								KOMISJONID:

eelarve- ja arengu-		
haridus-		
kultuuri- 	X	
majandus-		
revisjoni-		
sotsiaal- 		

VILJANDI LINNAVOLIKOGU

OTSUS

25. jaanuar 2018   nr

Viljandi linna 2017. aasta spordipreemia

Viljandi Linnavolikogu 24.09.2015 määruse nr 64 “Viljandi linna spordipreemia“ alusel ning arvestades laekunud ettepanekuid ja Viljandi Linnavolikogu kultuurikomisjoni ettepanekut Viljandi Linnavolikogu

o t s u s t a b:

1. Kinnitada Viljandi Linnavolikogu kultuurikomisjoni otsus.

2. Viljandi linna 2017. aasta spordipreemia saajad on: 
2.1.	 kuni 21 aastane sportlane ………………………….;
2.2.	…………………………………………………….. .

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Vilja Volmer-Martinson
Esitatud: 08.01.2018
Esitaja: Viljandi Linnavalitsus			Ettekandja: Marko Tiitus
Lk arv: 10
Hääletamine: nõudmisel

Seletuskiri
Viljandi linna 2017. aasta spordipreemia

1. Eelnõu eesmärk on tunnustada Viljandi linnas tegutsevat füüsilist või juriidilist isikut või muud ühendust, mis ei ole juriidiline isik, väljapaistva tegevus eest spordivaldkonna edendamisel või saavutuste eest spordi valdkonnas.

2. Õiguslik alus: Viljandi Linnavolikogu 24.09.2015 määrus nr 64 “Viljandi linna spordipreemia“. Määrus lisatud, lisa 2.

3. Sisu: esitatud kandidaatide koondtabel on lisatud, lisa 1.

4. Kulu Viljandi linnale: spordipreemia suurus on 1 000 eurot pärast riigi poolt kehtestatud maksete mahaarvamist. Kogukulu linnale on 1 250 eurot.

(allkirjastatud digitaalselt)
Vilja Volmer-Martinson
kultuuri- ja noorsootöö spetsialist

Lisa 1
Spordipreemia 2017 kandidaadid

	Kandidaat	Põhjendus	

1	
Aivar Kommisaar

(esitatud 2 korda)	
A. Kommisaar saavutas sportlasena hooajal 2017 veemotoklassides GT-30 ja T-550 rahvusvahelistel tiitlivõistlustel mitmeid auhinnalisi kohti, tulles veemotoklassides GT-30 ja T-500 Euroopa Meistri-võistlustel hõbemedalile. Treenerina saavutas A.Kommisaare  õpilane Georgi Iljin juunioride veemotoklassi GT-15 maailmameistrivõistlustel pronksmedal ning GT-15 võistlusklassis Euroopa Meistrivõistluste hõbemedali. 
A.Kommisaare varasemad saavutused:
2016 hooaeg - klassi GT 30 Euroopa MV -III.k PRONKSMEDAL
2016 hooaeg- klassi GT30 Maailma MV- 7k.
2016 hooaeg- klassi T-550 Euroopa MV – II.k. HÕBEMEDAL
2015 hooaeg - klassi GT 30 Maailma MV - II k. HÕBEMEDAL
2015 hooaeg- klassi T-550 Euroopa MV- EUROOPA MEISTER
2014 hooaeg- klassi GT 30 Euroopa MV- 4k.; T-550 Euroopa MV-4k.
2013 hooaeg- klassi T-550 Euroopa MV -2k.

2	
Kaspar Taimsoo

(esitatud 2 korda)
	
Maailmameistrivõistluste pronksmedal neljapaadis eessõudjana. Eesti meister sprindis ühepaadil. Eesti karikavõitja kahepaadil koos Kaur Kuslapiga. Eesti meister neljapaadis. Maailma karikavõistluste
etappidel finaalis, neljapaadis.

#
Pronksmedali võitmine 2017 aastal sõudmise maailmameistrivõistlustel Eesti paarisaerulise neljapaadi meeskonnas. See tegu räägib sõnadetagi iseenda eest.

3	
Kaur Kuslap

(esitatud 2 korda)
	
Sõudja. MM pronks neljases paadis.

#
Tuli Eesti paarisaerulise neljapaadi koosseisus sõudmise MM-il kolmandaks ning teenis pronksmedali.

4	
Valdeko Kalma	
Maadlusturniiride peakorraldaja Viljandis. Ta korraldab igal aastal 8-12 maadlusturniiri. 2017. aastal oli Valdeko Kalma tegev 11 maadlusturniiri korraldamisega. Kolm turniiri oli maakondlik-vabariikliku tähtsusega ja kaheksa maadlusturniiri rahvusvahelised. Neil turniiridel osalesid kolmeteistkümne riigi maadlejad kokku 1068 osalejat, mis on tõeline reklaam Viljandile. Parimaks vabamaadluse korraldavateks võistluseks Baltikumis oli Küllo Kõivu mälestusvõistlused. Esmakordselt kasutati võistluste paremaks jälgimiseks suuri ekraane, võistlust kanti üle internetis. Valdeko Kalma on tõeline vabatahtlikust maadluse tulihingeline entusiast,  tema elu on maadlusspordi edendamine ja propageerimine Viljandis. Viljandi maadlusturniiridel tutvustab ta Viljandi ajalugu ja jagab teadmisi Viljandist. Ta on veel tegev vabatahtlikuna Eesti vahiliidus, KEK-i pensionäride ühenduses, Eesti maadlusveteranide ühenduses ja Eesti spordiajaloo seltsis. Ta on juhendaja kodanikuõpetuse kogukonna praktikal gümnaasiumi õpilastele. Kolleegina on vastutulelik, mõistev, korrektne, kompetentne ja osaleb klubi liikmete rõõmudes ja muredes.
Valdeko Kalma tegevus maadlusturniiride korraldamisel on suur reklaam Viljandile ja maadlusklubile Tulevik. Leiame, et Valdeko Kalma on väga tõsiselt võetav kandidaat Viljandi linna 2017. aasta spordipreemiale.

5	
Marek Johanson

(esitatud 3 korda)	
Marek Johanson on hingelt ja tegudelt üdini spordimees! Kogu tema pere on spordile pühendunud ja väga edukalt! Marek on Viljandi Rattaklubi Rattakooli treener, kõigest kolmteistkümne aastaga on ta treenerina saavutanud väga palju! Kui Rattakool Mareki juhendamisel alustas 2004. aastal oli tema käe all treenimas 5 sportlast, kellest kaks jõudsid ka Prantsusmaa amatöörklubidesse, see järjepidevus ja sihikindlus, mis Mareki silmis on, aitab teda ja tema juhendatavaid aina lähemale oma sihtidele ja unistustele. Läinud aastal oli Rattakoolis treenivaid noori juba 45, ning Prantsusmaal tervenisti 4 sportlast. Selliseid numbreid pole ühelgi teisel Rattakoolil Eestis ette näidata. Mareki tehtud tööd ja pühendumist tunnustas Eesti Jalgratturite Liit sel aastal ka aasta treeneri tiitliga. Esmakordselt oli ta aasta treener 2015. aastal. Samuti oli Mareki õpilane Joosep Sankmann aasta noorrattur. Treeneri tööd saab mõõta tema õpilaste tulemuste kaudu, sel aastal võideti tervenisti 22 Eesti Meistrivõistluste kuldmedalit.

#
Viljandi Rattaklubi vanemtreener. Ta on entusiastlik ja sihikindel Viljandi Rattaklubi Rattakooli vanemtreener juba 14. aastat, Eesti jalgratturite liidu treenerite nõukogu liige ning Eesti noortekoondiste treener. Marek on nullist üles ehitanud hästi toimiva jalgrattakooli Viljandis, aastatega on ta kaasanud  väga suure hulga noori tegelema  jalgrattaspordiga ning hoolitsenud  Viljandi linna ja Viljandimaa noorte liikumisharrastuse ning sportimisvõimaluste  mitmekülgse arendamise eest ning tunneb endal vastutust anda noortele võimalust tegeleda jalgrattaspordiga nii huviharidusena kui ka täiesti tipptasemele jõudmiseks, tema käe all on võimalik harjutada viite erinevat jalgrattaspordi distsipliini. Marek  pühendub rattaspordi edendamisele nii nädala sees ja nädalavahetustel, 364 päeva aastas. Samuti seisab ta hea  kõigi Viljandimaal toimuvate rattaspordi ürituste  kordaminekuks ning aitab läbi viia ka mudilaste ja noorte liikumisharrastuse väljakujundamiseks korraldatavaid  spordipäevi. 
Tema juhendatavad ratturid  on hinnatud sõitjad nii vabariigi koondises kui ka välisklubides,  nad on esindanud Eestit MK-etappidel, Universiaadidel, EM-idel ja MM-idel, Euroopa Noorte Olümpiapäevadel ja teistel kaalukatel rahvusvahelistel võistlustel.
Tema töö tulemuslikkusele annab kinnituse  see, et tema juhendatavatest sportlastest on aastate jooksul  välisklubidega lepingu sõlminud ja neis edukalt  sõitnud  hulga  rattureid.  2017.aastal sõlmis lepingu ja sõitis 4 tema kasvandikku Prantsusmaa meeskondades.  Ta on valitud Vabariikliku Spordiliidu Jõud  aasta maakonna spordi edendajaks, teda on hinnatud kolmel korral Viljandimaa parimaks treeneriks. Teda on valitud 2014. ja 2017.aastal  Eesti Vabariigi parimaks jalgrattaspordi noortetreeneriks.
Ta on tõeline Viljandi linna ja Viljandimaa saadik nii Eestis kui ka väljaspool seda.

Marek Johansoni hoolealuste parimad saavutused 2017:
2017.aasta hooajal saavutas Viljandi Rattaklubi Eesti Jalgratturite Liidu  noorteklubide reitingus väga kõrge  kolmanda koha(53.klubi konkurentsis)
2017.aastal valiti Marek Johanson Eesti parimaks jalgrattaspordi noortetreeneriks
2017.aastal  valiti tema õpilane Joosep Sankmann  Eesti parimaks meesjuunioriks
2017.aastal saavutas tema õpilane Erki Laanemäe Euroopa Noorte Olümpial temposõidus 13.koha
2017 võitsid tema hoolealused Viljandi Rattaklubist  individuaalselt esikoha kahel suurel rahvusvahelisel noortetuuril,   Riia velotuuril (Henri Treimuth) ja Utena velotuuril (Toomas Vool)
2017 võitsid tema õpilased meeskondliku  kuldmedali EMV-telt noorte mitmepäevasõidus (Laanemäe, Vool, Treimuth, Mõttus, Tiirats, Tamm)
2017 võitsid tema õpilased meeskondlikult Sakala mängud
2017 saavutasid tema kasvandikud meeskondlikult  III koha Eesti linnade mängudel
2017 jõudsid tema kasvandikud  poodiumile ja top 6-te väga kõrgetasemelistel prantsusmaa rahvusvahelistel võidusõitudel: GP de la Baule 2. (Greg Hallop), GP de Longwi 2. (Jaanus Tasane),
GP de Vilette d`Anthon 4. ja GP de Saint-Amour 6. (Kristjan Johanson)
2017 aastal võitsid tema õpilased Eesti Meistrivõistlustelt  22 medalit
2017 aastal jõudsid Eesti koondisse sõitma kaheksa tema treenitavat ratturit
Välisklubidega sõlmis 2017.aastal lepingu neli tema kasvandikku

#
Marek Johanson on hingelt ja tegudelt üdini spordimees! Kogu tema pere on spordile pühendunud ja väga edukalt! Marek on Viljandi Rattaklubi Rattakooli treener, kõigest kolmeteistkümne aastaga on ta treenerina saavutanud väga palju! Kui Rattakool Mareki juhendamisel alustas 2004. aastal, oli tema käe all treenimas 5 sportlast, kellest kaks jõudsid ka Prantsusmaa amatöörklubidesse. See järjepidevus ja sihikindlus, mis Mareki silmis on, aitab teda ja tema juhendatavaid aina lähemale oma sihtidele ja unistustele. Läinud aastal oli Rattakoolis treenivaid noori juba 45, ning Prantsusmaal tervenisti 4 sportlast. Selliseid numbreid pole ühelgi teisel Rattakoolil Eestis ette näidata. Mareki tehtud tööd ja pühendumist tunnustas Eesti Jalgratturite Liit sel aastal ka aasta treeneri tiitliga.
Esmakordselt oli ta aasta treener 2015. aastal. Samuti oli Mareki õpilane Joosep Sankmann aasta noor rattur. Treeneri tööd saab mõõta tema õpilaste tulemuste kaudu, sel aastal võideti tervenisti 22 Eesti Meistrivõistluste kuldmedalit.

6	
Viljandi Käsipalliklubi HC
	
Eesti karikavõistlustel käsipallis hõbemedal.	

7
	
Alo Kuslap	
Eessõudjata paarisaeruline neljapaat Kaspar Taimsoo eessõudmisel tuli USA-s Toimunud maailmameistrivõistlustel kolmandaks. Alo Kuslap oli noore sõudjana olulise lülina selles meeskonnas ja seltskonnas esimest korda.

3.2.	Noore sportlase 2017 preemia

	Kandidaat	Põhjendus	

1	
Joosep Sankmann
30.01.1999
(esitatud 3 korda)
	
Eesti jalgrattaspordi parim juunior 2017 .aastal ja parim eestlane EM-il ja MM-il juunioride grupisõidus tänavusel aastal.

#
Eesti Jalgratturite Liit valis Joosep Sankmanni 2017. aasta parimaks noorratturiks. Joosep esindas Eesti juuniorite koondist sel aastal väga mitmetel sõitudel. Koondise peatreeneri Rene Mandri sõnade kohaselt on Joosep kõige stabiilsem sõitja koondisest, kes lõpetas kõik võistlused ja sõitis korralikele kohtadele. Joosep oli väga stabiilse ja hea sõidujoonega ka kodusõitudel, kus esindas koduklubi Viljandi Rattaklubi värve (kümnel võistlusel top 10 kohtadele). Joosep on ideaalne näide noortele sportlastele, et kui noorena pole kõige kiirem ja edukam – ei tähenda see seda, et vanemaks saades kiirust ei tule. Kui Joosep alustas 10-aastaselt siis noores eas polnud ta kaugeltki esikohtadele pürgija, vaid head tulemused tulid läbi töö ja pühendumise. 2017. aasta kaalukamad tulemused: • EMV talikrossis 2. Koht • EMV eraldistardis 3. koht • Paris roubaix juniors (nations cup) 55.koht • Malopolska (poola tuur) 20. Koht kokkuvõttes • La Coupe du President de la Ville de Grudziadz (2.1) (poola tuur) 59. koht kokkuvõttes.

#
Viljandi rattaklubi juunioride klassi sportlane Joosep Sankmann on tänavu edukalt võistelnud nii riigi koondise kui koduklubi vormis. Hooaja üks seniseid olulisemaid mõõduvõtte oli tal Taanis Euroopa maanteesõidu meistrivõistlustel, kus ta parima eestlasena lõpetas peagrupis. Eesti meistrivõistluste temposõidus saavutas Joosep pronksmedali. Prantsusmaal Euroopa juunioride grupisõidu meistrivõistlustel debüüdi teinuna lõpetas ta 91. kohaga. Raske võistluse lõpetas üldse vaid 113 noort ratturit. Eesti juunioridest jõudis Joosep ainsana lõpuni. Tema kaotus võitjale Nicolas Malle’ile oli 3.38. Janek on suurepärane näide visadusest ja sihikindlusest.

2	
Karl-Romet Nõmm
04.01.1998

(esitatud 2 korda)
	
On vaid 19-aastasena olnud Viljandi Tuleviku jalgpalliklubi väravavahina kaitseliini tugisambaks ning tõeliseks meheks, keda austavad ja hindavad nii meeskonnakaaslased kui ka klubi poolehoidjad.

#
Viljandi Jalgpalliklubi Tulevik väravavaht. Edukas esinemine Premium liigas, valiti kolme parima väravavahi hulka.

3	
Kelly Heinpõld
21.01.2003

(esitatud 5 korda)
	
Viljandimaa Spordiliidu üldkogu poolt 11.12.17.valitud tütarlastest Viljandimaa parimaks nooreks sportlaseks Eesti meister 2017.a.U 16 vanuseklassis 12.01. Eesti talvised meistrivõistlused Tallinnas, kuulitõuge 3,0 kg 12.05 m 04.07. Eesti meistrivõistlused Rakveres, kuulitõuge 3,0 kg 13.51; kettaheide 0,750 kg 43.08 m 06.07. Eesti meistrivõistlused Rakveres , vasaraheide 3,0 kg 50.02 m Balti meister 2017.a. U16 vanuseklassis 15.07. Balti meistrivõistlused Vilniuses, kuulitõuge3,0 kg 13.24 m, kettaheide 0,750 kg 44.22 m Balti meister 2017.a. U18 vanuseklassis 06.08. Balti meistrivõistlused Valmieras, kettaheide 1,0 kg 40.65 m 22.08.
Rukkilillemängud U16 vanuseklassis Võrus, kuulitõuge 3,0 kg 13.61 m TV 10 olümpiastarti 46 hooaja kõigi aegade rekordid tütarlaste vanemas vanuseklassis 01.04.17. TV 10 olümpiastarti III etapil Võrus kuulitõukes 3,0 kg 13.39 m 27.05.17. TV 10 olümpiastarti IV etapil Pärnus kettaheites 0,750 kg 43.93 m Eesti täiskasvanute 2017.a. edetabelis kettaheites 1,0 kg 7. koht Valmieras heidetud 40.65 m Viljandimaa rekordid T. 13 – 14.a. Kuulitõuge 3,0 kg 13.91 m Viljandi, 21.11. Kuulitõuge 4,0 kg 11.32 m Viljandi, 14.09. Kettaheide 0,75 kg 44.22 m Vilnius, 15.07. Kettaheide 1,0 kg 40.65 m Valmiera, 06.08. Vasaraheide 3,0 kg 54.73 m Tõrva, 03.06. T. 15 – 16.a. Vasaraheide 3,0 kg 54.73 m Tõrva, 03.06. T. 17 – 18.a. Vasaraheide 3,0 kg 54.73 m Tõrva, 03.06.

#
Fenomenaalsed tulemused nii vasara- kui kettaheites. Mitmed noorteklasside rekordid!

#
Eesti meister 2017.a. U 16 vanuseklassis
12.01. Eesti talvised meistrivõistlused Tallinnas, kuulitõuge 3,0 kg 12.05 m
04.07. Eesti meistrivõistlused Rakveres, kuulitõuge 3,0 kg 13.51; kettaheide 0,750 kg 43.08 m
06.07. Eesti meistrivõistlused Rakveres , vasaraheide 3,0 kg 50.02 m
Balti meister 2017.a. U16 vanuseklassis
15.07. Balti meistrivõistlused Vilniuses, kuulitõuge 3,0 kg 13.24 m, kettaheide 0,750 kg 44.22 m
Balti meister 2017.a. U18 vanuseklassis
06.08. Balti meistrivõistlused Valmieras, kettaheide 1,0 kg 40.65 m
22.08. Rukkilillemängud U16 vanuseklassis Võrus, kuulitõuge 3,0 kg 13.61 m

TV 10 olümpiastarti 46 hooaja kõigi aegade rekordid tütarlaste vanemas
vanuseklassis
01.04.17. TV 10 olümpiastarti III etapil Võrus kuulitõukes 3,0 kg 13.39 m
27.05.17. TV 10 olümpiastarti IV etapil Pärnus kettaheites 0,750 kg 43.93 m

Viljandimaa rekordid
T. 13 – 14.a.
Kuulitõuge 3,0 kg 13.81 m Pärnu,20.08.
Kuulitõuge 4,0 kg 11.32 m Viljandi, 14.09.
Kettaheide 0,75 kg 44.22 m Vilnius, 15.07.
Kettaheide 1,0 kg 40.65 m Valmiera, 06.08.
Vasaraheide 3,0 kg 54.73 m Tõrva, 03.06.
T. 15 – 16.a.
Vasaraheide 3,0 kg 54.73 m Tõrva, 03.06.
T. 17 – 18.a.
Vasaraheide 3,0 kg 54.73 m Tõrva, 03.06.

#
Kelly Heinpõld on paljukordne Eesti noortemeister heidetes ja tõugetes (ketas, kuul, vasar), olles sealjuures noorimaid eakaaslastest tippsportlaste hulgas. Viljandimaa Spordiliidu üldkogu valis ta 11. detsembril 2017 tütarlastest 2017.aasta Viljandimaa parimaks nooreks sportlaseks. Eesti meister2017 U 16 vanuseklassis kuulitõukes ja vasaraheites ning Eesti talvistel meistrivõistlustel kuulitõukes. Balti meister 2017 U16 vanuseklassis kuulitõukes ja kettaheites ning U18 vanuseklassis kettaheites. Eesti täiskasvanute 2017. aasta edetabelis kettaheites 1,0 kilogrammise kettaga 7. koht. Kelly Heinpõllu nimel on TV 10 olümpiastarti 46 hooaja kõigi aegade rekordid tütarlaste vanemas
vanuseklassis.

#
Teenis kaks Baltimaade meistri tiitlit.

4	
Keliis Lillemets
14.02.2002
	
Keliis Lillemets on sündinud 14.02.2002. Ta õpib Viljandi Kesklinna kooli 9.klassis.Keliis on Viljandi spordikooli iluvõimlemise osakonna õpilane. Keliis on väga tubli ,kohusetundlik, mitmekülgne ja andekas noorsportlane. Ta tegeleb edukalt iluvõimlemise, rühmvõimlemise ja jooksmisega. Ta käib igapäevaselt Tartus klubis Rütmika rühmvõimlemise trennis. Rühmaga koos on saavutanud väga häid tulemusi nii Eestis, kui välismaal Eestit esindades. Rühmvõimlemise tulemused 2017 Perfetto Junior kooseisus: Maailma I karikaetapp rühmvõimlemises Tartus 5.koht Kalevi lahtised meistrivõistlused rühmvõimlemises 1.koht Maailmakarika II etapp Itaalias 5.koht Eesti noorte MV rühmvõimlemises Tallinn 1.koht Maailma meistrivõistlused Helsingis 5.koht Euroopa Meistrivõistlustel Bulgaarias 6.koht Iluvõimlemine tulemused 2017: I LOVE R.G. Juuniorklass 2002B 1.koht Kevadturniir Tartus Juuniorklass 2. koht Elva lahtised iluvõimlemises juuniorklassis 1.koht Jooksude tulemused 2017: Elva järvedejooks 3,6 km N14-15 1.koht Holstre-Paistu maanteejooks 5km
N12-15 2.koht Elva südaööjooks 5km N14-16 1.koht Paide-Türi rahvajooks 13,6 km N14 2.koht Eesti Võimlemisliit valis juuniorklassis aasta parimaks rühmaks VK Rütmika Perfetto Junior, mille kooseissu kuulub Keliis Lillemets.

5	
Deeno Lippand
24.07.1996	
Viljandi läbi aegade parim trikitõukerattur, kelle pühendumus ja tagasihoidlikkus ala edendamisel ja viljelemisel on eeskujuks kogu linna noortele. Lisaks on juhendanud Viljandi noortekeskuses tõukerattatrenni ning toonud üha rohkem noori ala harrastamise juurde. Ka ekstreemsport on sport ning vääriks tähelepanu.

6
	
Toomas Vool
01.03.2001	
Viljandi Rattaklubi õpilane ja Eesti maanteeratturite noortekoondise liige. Peagi 17.aastaseks saav Toomas on üks andekamaid Eesti noorrattureid,  kes tegeleb  jalgrattaspordiga juba kuuendat aastat. Selle ajaga on ta võitnud hulga Eesti meistritiitleid ja medaleid nii maanteelt, maastikult, BMX-krossist kui ka trekiovaalilt. Ta on jõudnud välja  Eesti maanteeratturite noortekoondisesse ja hetkel juba juunioride koondisesse. Ta on valitud Eesti olümpiakomitee noorteprogrammi stipendiaadiks.

Toomase parimad saavutused 2017.aastal:

Eesti meister grupisõidus
Eesti meister talikrossis
Eesti meister meeskondlikult mitmepäevasõidus Viljandi Rattaklubi I meeskonna koosseisus
Eesti meistrivõistluste hõbe Cyclocrossis
Utena rahvusvahelise velotuuri võitja
Eesti meistrivõistlustel mitmepäevasõidus mägedekuninga tiitli võitja
Euroopa Noorte Olümpiapäevadel grupisõidus 33. koht ja temposõidus 31.koht
Paljude Eesti noorte võidusõitude võitja ja kolme hulka jõudnu.

7
	
Kristjan Johanson
26.04.1997	
Viljandi Rattaklubi õpilane ja Eesti U23 maanteeratturite koondise liige. Kristjan on 20.aastane noor ja väga andekas Viljandist sirgunud jalgrattasportlane, kes on  juba varasest noorusest kuulunud Eesti ja Euroopa omaealiste paremikku , tema eesmärgid on kõige kõrgemad, mis ühel maailma paremikku pürgival noorel sportlasel olla võivad.

Viljandi Rattaklubi Rattakooli kasvandik  on väga talendikas ja motiveeritud noor jalgrattur kes on juba  praeguseks Eesti meistrivõistlustelt teeninud kokku 22. medalit ning tulnud seitsmel korral Eesti meistriks. Kuigi noormehe kutsumuseks on jalgrattaspordi kuninglik ala maanteesõit ja eriti sobivad talle raskemad klassikud ja velotuurid, siis on ta olnud  väga edukas ka  maastikusõidus ja cyclocrossis ning tulnud Eesti meistriks BMX krossis.

Kristjan on ka tavaelus olnud tubli ja aktiivne noormees kes lõpetanud viljandi muusikakooli ning saanud muusikalise põhihariduse kitarri erialal ning lõpetanud  edukalt Viljandi Gümnaasiumi ning saanud gümnaasiumi lõpudiplomi reaalharus.

2017. hooajaks sõlmis noormees lepingu Prantsusmaa rattatiimiga UC Aubenas. Prantsusmaal suutis Kristjan  ennast kõvas konkurentsis agressiivse ja aktiivse sõiduga heast küljest näidata ning silma paista ja mitmel korral top 10-sse sõita, mis rattaspordi sünnimaal on ülimalt raske ,sest tippupürgijaid on meeletult.
Samas meeskonnas jätkab noor viljandlane ka 2018.aastal. Eestis võistleb Kristjan Eesti koondise liikmena ja Viljandi Rattaklubi liikmena, esindades Viljandi linna.

Samuti on Kristjan kuulunud juba noorest poisist peale erinevate vanuserühmade Eesti koondistesse  ning esindanud riiki EM-del, MK-del ja teistel suurtel rahvusvahelistel võistlustel. Ta on ennast praeguseks sõitnud  Eesti Vabariigi U23 maanteeratturite põhikoosseisu, millega teeb detsembris/jaanuaris/veebruaris 2018.aasta  hooaja spetsiaalettevalmistust Hispaanias ja Türgis.

Parimad tulemused aastal 2017:
4. koht Grand Prix de Villette d'Anthon FRA
6. Koht Prix de Saint Amour FRA
9. koht Grand Prix de Neoules FRA
15. koht Baltic chain Tour 2. Etapp
22. koht Baltic Chain Tour kokkuvõte
2. koht Eesti meistrivõistlused cyclokrossis

8
	
Lisa-Batricia Karu
30.12.1999	
Lisa-Batricia on Viljandi spordikooli õpilane, kes esindab Eestit rahvusvahelistel tiitlivõistlustel rühmvõimlemises. Lisa-Batricia kuulub meistriklassi VK Rütmika Perfetto koosseisu. 2017 aasta saavutuse: - SLONNY CUP 1.KOHT -WORLD CUP I 7.KOHT -ESS KALEVI MV 2.KOHT -WORLD CUP II 8.KOHT (ITAALIA, PADOVA) -EESTI MV 2.KOHT –TARTU MV 2.KOHT -MAAILMAMEISTRIVÕISTLUSED 7.KOHT (SOOME, HELSINGI) RIIKIDE ARVESTUSES 3.KOHT -EUROOPA MV, WORLD CUP III 6.KOHT (BULGAARIA, SOFIA) -WORLD CUP IV 4.KOHT (USA, CHICAGO) Maailmakarikasarja 2017 a. üldkokkuvõttes saavutas VK Rütmika Perfetto tugeva 5. koha, kus sel aastal võistles meistriklassis 37
võistkonda.

Lisa 2

Viljandi linna spordipreemia
Vastu võetud 24.09.2015 nr 64
Määrus kehtestatakse kohaliku omavalitsuse korralduse seaduse § 6 lõike 3 punkti 2 ja § 14 lõike 1 alusel.

§ 1.  Viljandi linna spordipreemia (edaspidi preemia) määratakse Viljandi linnas tegutsevale füüsilisele või juriidilisele isikule (isikute grupile) või muule ühendusele, mis ei ole juriidiline isik, väljapaistva tegevuse eest spordivaldkonna edendamisel või saavutuse eest spordi valdkonnas.

§ 2.  Preemia määramisel arvestatakse konkreetseid kalendriaasta vältel saavutatud sportlikke tulemusi, edukat treeneritööd, tulemuslikkust spordielu arendamisel, korraldamisel ning propageerimisel.

§ 3.  Igal aastal määratakse kuni kaks preemiat, millest üks määratakse kuni 21 aastasele noorele sportlasele. Preemia suurus on 1000 eurot (pärast riigi poolt kehtestatud maksude mahaarvamist). Preemia saaja nimi (nimed) kantakse Viljandi linna auraamatusse.

§ 4.  Ettepaneku preemia kandidaadi kohta võivad Viljandi Linnavalitsusele teha kõik soovijad.

§ 5.  Preemia kandidaadid esitatakse iga aasta 31. detsembriks. Viljandi Linnavalitsus edastab kandidaatide nimekirja Viljandi Linnavolikogu (edaspidi volikogu) kultuurikomisjonile (edaspidi komisjon).

§ 6.   Komisjon arutab kandidatuurid läbi. Komisjonil on õigust sarnase sisuga ettepanekud liita ja sellest tulenevalt täiendada. Komisjon valib esitatud kandidaatide hulgast eelistatuimad kandidaadid ja esitab ettepaneku volikogu koordinaatorile üks päev enne jaanuarikuu linnavolikogu istungit.

§ 7.  Volikogu määrab preemia(d) komisjoni ettepaneku alusel oma jaanuarikuu istungil.

§ 8.  Põhjendatud kaalutlustel võib volikogu jätta preemia välja andmata.

§ 9.  Preemia kantakse preemia saaja arvelduskontole jooksva aasta 24. veebruariks. Preemia saaja tunnustamine toimub Eesti Vabariigi aastapäeva tähistamise kontsertaktusel või preemia saajale sobival ajal ning sobivas kohas.

§ 10.  Tunnistada kehtetuks Viljandi Linnavolikogu 26.11.2004 määrus nr 43 „Viljandi linna spordipreemia“.

§ 11.  Määrus jõustub kolmandal päeval pärast avaldamist Riigi Teatajas.

Peep Aru
Linnavolikogu esimees